Časopis *Fluminensia* priprema tematski broj *Pragmalingvistička istraživanja* te poziva autore koji se bave pragmalingvističkim temama ili se zanimaju za to područje da pošalju svoje priloge. Tematski će broj biti objavljen u lipnju 2022. godine.

Pragmalingvističke su teme razmjerno slabo zastupljene u hrvatskoj lingvistici, pa na ovaj način želimo potaknuti cijenjene autore da svoja znanstvena promišljanja usmjere prema tom području. Ovdje navodimo okvirnu tematiku, no bit će dobrodošli i drugi pragmalingvistički prilozi:

- teorija govornih činova (i/ili njezina kritika)

- indirektni govorni činovi

- teorija performativa (i/ili njezina kritika)

- presupozicije

- implikature/impliciture

- konverzacijske maksime

- deikse

- postgrajsovska teorija

- pragmalingvističke interpretacije određenih gramatičkih problema

- inferencijalna pragmalingvistika

- kognitivna pragmalingvistika

Svi rukopisi pristigli za tematski broj trebaju biti uređeni u skladu s [uputama za autore](http://drustvena-istrazivanja.pilar.hr/index.php/drustvena-istrazivanja/pages/view/author) te podliježu uobičajenom postupku dvostruke anonimne recenzije. Prihvaćaju se neobjavljeni rukopisi pisani na slavenskim jezicima te na engleskom i njemačkom jeziku. Molimo vas da nam do 30. 7. 2021. pošaljete naslov i sažetak svoga teksta. Dovršene tekstove – poželjno dužine do jednoga autorskog arka – treba poslati do 1. ožujka 2022. godine.

Molimo vas da svoj rukopis dostavite Uredništvu u elektroničkom obliku na adresu [fluminensia@ffri.hr](mailto:fluminensia@ffri.hr) uz napomenu da je namijenjen tematskom broju.

Urednica tematskog broja:

doc. dr. sc. Nikolina Palašić